**KOOSOLEKU PROTOKOLL NR 1**

**Töö nimetus:** Põlendmaa tuulepargi juurdepääsuteede ja kraanaplatside ehitusprojekt

**Kuupäev:** 09.04.2025

**Kellaaeg:** 10:00 – 11:20

**Toimumise koht:** RMK Paikuse kontor

**Osalejad:**

Indrek Kustavus (IK) EXTech Design OÜ [indrek@extech.ee](mailto:indrek@extech.ee)

Lembit Saamel (LS) AS Connecto Infra [lembit.saamel@connecto.ee](mailto:lembit.saamel@connecto.ee)

Toomas Kivisto (TK) RMK [toomas.kivisto@rmk.ee](mailto:toomas.kivisto@rmk.ee)

Aivar Laud (AL) RMK [aivar.laud@rmk.ee](mailto:aivar.laud@rmk.ee)

Heiki Ärm (HÄ) RMK [heiki.arm@rmk.ee](mailto:heiki.arm@rmk.ee)

Aare Roosma (AR) RMK [aare.roosma@rmk.ee](mailto:aare.roosma@rmk.ee)

**Koosoleku arutelu/otsused:**

1. IK andis ülevaate kavandatava Põlendmaa tuulepargi juurdepääsuteede lahendusest.
2. IK lisas, et Raudemetsa tee algusesse on ette nähtud tuulepargialale sisenevate labasid transportivate veokite peatumistasku, mis võimaldab peatuda korraga kolmel labasid transportival veokil.
3. Juurdepääsuteede serva on täiendavalt lisatud möödasõidutaskud, mille paigutamisel on võimalikult palju arvestatud olemasoleva metsa säilitamisega. Võimalusel on möödasõidutaskud paigutatud metsavabale alale või raiesmikele.
4. IK lisas, et projektis näidatud sise- ja väliskurvide vabade alade puhul on arvestatud pigem suurema alaga ja kui tuuliku tarnija on selgunud, siis tehakse vastavalt sellele põhiprojektis täpsustused ja võimalusel vähendatakse raadatava ala ulatust.
5. LS andis ülevaate kavandatava Põlendmaa tuulepargi elektrikaablite lahendusest.
6. Selgus, et Raudemetsa tee PK 1+75 asuv olemasolev metalltruup sai päev enne koosoleku toimumist asendatud uue plasttruubiga. Tegemist on PTA truubiga. RMK info kohaselt säilitati truubi läbimõõt. Võimaluse korral edastab RMK truubi projekti, et projekteerija saaks veenduda truubi läbimõõdus ja selle pikkuse sobivuses.
7. TK andis info, et Raudemetsa tee ehitusel geotekstiile ega -võrke kasutatud ei ole. Raudemetsa tee lõik kuni Põlendmaa ojani on väga kehva kandevõimega ning sellele lõigule on korduvalt materjali juurde veetud, kuid valdavalt igaks kevadeks on liikluse mõjul all olev turvas surutud katte pinnale. Antud lõigus soovib RMK kindlasti geosünteetide kasutamist. Alates Põlendmaa ojast on tee mulle üsna kõrge ja kraavid sügavad ning tee pigem hea kandevõimega ja heas seisukorras.
8. Raudemetsa tee PK 40+50 läheduses WT-6 tuuliku juurde viivale teele teha järsema raadiusega ristmik lisaks ning teest vaikselt eemalduvat teelõiku kasutada ainult eriveoste transpordil ja muul ajal tuleks seal liikumist piirata.
9. RMK-lt saadud info kohaselt on Raudemetsa tee PK 41+00 – 48+00 vahelises lõigus teest ida pole jääva Kargsoo kinnistu (56801:006:0091) omanik vahetunud 2024.a novembri kuus. RMK soovitas kindlasti uue omanikuga ühendust võtta ja võimalusel leida lahendus, et ei peaks projekteerima Raudemetsa tee PK 48+00 – 52+00 vahelist ja olemasolevast teest põhja poole jäävat pauna. Samas tuleb arvestada, et projektlahendus (sh vajalik vaba ala väliskurvis) ei läheks ka PK 41+00 - 48+00 vahelises lõigus olemasolevast teest vasakule, kuna igasugune raadamine on teest lääne poole jääval kaitsealal keelatud. Kui uue omanikuga saadakse kokkuleppele, siis võiks see tee jääda seal kinnistul alaliseks ja olemasolev tee jääks kasutusest välja. Kui uue omanikuga kokkuleppele ei jõuta, siis rajatakse eriplaneeringus näidatud lahendus teest põhjapoole jääva paunana, kuid sellisel juhul peaks seda ka kasutatama ainult eriveoste transpordil ja muu tuulikute ehituse vajalik ehitustransport käib mööda olemasolevat teed.
10. RMK info kohaselt on olemasolevate metsateede puhul tegemist maaparandussüsteemi teenindavate teedega ja Raudemetsa tee on sisuliselt eratee staatusega tee.
11. RMK aladele täiendavaid mahasõite projekteerida ei ole vaja. Olemasolevad mahasõidud viia kõrguslikult kokku projekteeritud teega. Tagada mahasõidud samadest kohtadest, kust see täna võimalik on.
12. RMK on seisukohal, et tuulikute vahelisi elektrikaableid mitte paigutada tee äärsetest kraavidest metsa poole, kuna kraavi metsapoolset külge kasutatakse metsaveotehnikaga liikumiseks ja ei ole tavapäratu olukord, kus metsatehnika vajub ühe meetri sügavusele pinnasesse ning oht kaablite lõhkumiseks on väga suur. Elektrikaablid paigutada olemasoleva/projekteeritud tee ja kraavi vahele. Kitsastes oludes tuleks olemasolevad kraavi ümber kaevata metsa poole, et tee ja kaablid ära mahutada.
13. Riigimaantee ääres võib kaablid paigutada maantee kraavist metsa poole, kuna seal piirkonnas kraavi äärt liikumiseks ei kasutata ja metsamaterjali väljavedu toimub läbi metsa olemasolevatele sihtidele.
14. Eraldi projekteerimise nõuete väljastamist ei pea RMK vajalikuks kui antud protokoll on lisatud projektdokumentatsiooni hulka.

**Protokolli koostaja:** Indrek Kustavus

**Tee valdaja:** Riigimetsa Majandamise Keskus **Protokollis:** EXTech Design OÜ

Heiki Ärm Indrek Kustavus

/*Allkirjastatud digitaalselt*/ /*Allkirjastatud digitaalselt*/